# Bajor Imre

### A Wikipédiából, a szabad lexikonból.

Bajor Imre
Az Egy szoknya, egy nadrág c. filmben
Született:
1957. március 9. (50 éves) Budapest

| Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz. Az ezen a lapon látható jelölés 2007 januárjából származik.

Bajor Imre (Budapest, 1957. március 9. –) magyar színész, humorista, showman.

## [szerkesztés] Élete

Bajor Imre 1957. március 9-én született Budapesten. Szülei: Bajor Rezső, Hodálik Judit. Felesége Hámori Eszter, színésznő. Színészi pályáját az Állami Déryné Színházban kezdte 1976-ban, 19 évesen. 1984-től öt éven át ugyanitt színész volt, majd 1989-től a Játékszínben játszott. 1999-től szabadúszó.

Számos színpadi darabban feltűnt, a nagyobb közönség a Szomszédok című tévésorozatból ismerte meg, ahol fodrászfiút játszott. Persze a filmezés is fontos a számára. Szerepelt többek között a Meseautó című, közönségsikert aratott remake-ben, melyben az eredeti filmen Kabos Gyula által játszott szerepet bízták rá. 2004-ben Tímár Péter Le a fejjel című produkciójában szerepelt Hernádi Judittal és Gálvölgyi Jánossal. Bajor nagy népszerüségre tett szert, több show-ba meghívták, és Csóközön című önálló estjével bejárta az országot.

A kilencvenes évektől elmaradhatatlan résztvevője a Rádiókabaréknak: máig emlegetik híres produkciójának refrénjét: én, a Gyula, meg az Ottó, a Tóth Ottó…

Gyermekei anyjával, Eszterrel a Vidám Színpadon ismerkedett meg. Bajor a társalgóban folytatott vitában valami olyasmit szólt, ami felkeltette Eszter érdeklődését és közölte is Bajorral, hogy tetszett neki, amit a színész mondott. Később, egy premier után a szereplők megajándékozták egymást. Bajor is meglepte Esztert. Az ajándék mellett egy kártya volt, rajta a felirat: „Köszönöm, amit akkor mondtál”. A fellépések előtt mindig lámpalázzal küzd, különösen akkor, amikor több év kihagyás után áll ismét színpadra. Így volt ez a Mágnás Miska Operett Színház-i premierjén, ahol Oszvald Marikával játszotta a főszerepet. A darabot Verebes István, a Heti Hetes másik sztárja rendezte, és a siker – mint várható volt – nem maradt el. Bajor ennek ellenére ugyanúgy izgul minden előadás előtt. "Létezik egyfajta elvárás velem szemben, amelynek meg kell felelnem. Minden este meg kell nyerni a közönség szívét, hiszen mindig mások ülnek a nézőtéren. Színre lépés előtt nap mint nap izgulok, de ez jó fajta stressz. Ha már nem lenne, akkor abba kéne hagynom a pályát" – mondta egy interjúban.

## [szerkesztés] Főbb szerepei

Főbb szerepei: Beck (Zsolt: Erzsébetváros), Jerry Wexler (Allen: Lebegő fénybuborék), Bill (Maugham: Örökké téged), Csóközön (önálló est), Stux Arthur (Vadnay-Harmath-Márkus: A csúnya lány), Dr. Spórum (Molnár: A jó tündér), filmen: Jolán és a férfiak (1989 tv), Szomszédok (tv-sorozat)

## [szerkesztés] Külső hivatkozások

- Bajor Imre a PORT.hu-n

## [szerkesztés] Források

- http://www.elitemagazin.hu/0107/dolgaim.html
- http://www.online.rtlklub.hu/sztarvilag/sztarnevjegy/?id=0612260345
- http://antsbc.tripod.com/7i7es/imi.html
- http://www.sztartozsde.hu/?page=view&code=bajoim&sub=2

A lap eredeti címe "http://hu.wikipedia.org../../../b/a/j/Bajor_Imre_d6d7.html"

Kategóriák: Az összes lektorálandó lap | Lektorálandó lapok 2007 januárjából | Magyar színészek

##### Views

- Szócikk
- Vitalap
- Aktuális változat

##### Keresés